
AVIZ
asupra proiectului de Lege pentru aprobarea Ordonanței de urgență a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului Operațional Competitivitate 2014 - 2020, în contextul crizei provocate de COVID-19, precum si alte măsuri în domeniul fondurilor europene
(PLx. 500/2020)


	În baza prevederilor art. 94 și 115 alin. (3) din Regulamentul Camerei Deputaților, republicat, cu adresa nr. PLx. 500 din 08 septembrie 2020, Comisia pentru învățământ, știință, tineret și sport a primit, spre avizare, în procedură de urgență, proiectul de Lege pentru aprobarea Ordonanței de urgență a Guvernului nr.130/2020 privind unele măsuri pentru acordarea de sprijin financiar din fonduri externe nerambursabile, aferente Programului Operațional Competitivitate 2014 - 2020, în contextul crizei provocate de COVID-19, precum si alte măsuri în domeniul fondurilor europene.
Proiectul de lege a fost dezbătut în Comisie în ședința din 14 octombrie 2020.
[bookmark: _GoBack]Comisia, cu unanimitatea voturilor celor prezenți, a hotărât să emită aviz favorabil asupra proiectului de lege menționat.
	În raport cu obiectul și conținutul său, proiectul de lege face parte din categoria legilor ordinare.

